CELEX: C2007/082/32
Language: et
Date: 2007-04-14 00:00:00
Title: Kohtuasi C-38/07: Heuschen & Schrouff Oriëntal Foods Tradingu 1. veebruaril 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 30. novembri 2006 . aasta otsuse peale kohtuasjas T-382/04: Heuschen & Schrouff Oriëntal Foods Trading versus Euroopa Ühenduste Komisjon

14.4.2007   
            
            
               ET
            
            
               Euroopa Liidu Teataja
            
            
               C 82/18
            
         Heuschen & Schrouff Oriëntal Foods Tradingu 1. veebruaril 2007 esitatud apellatsioonkaebus Euroopa Ühenduste Esimese Astme Kohtu (kolmas koda) 30. novembri 2006. aasta otsuse peale kohtuasjas T-382/04: Heuschen & Schrouff Oriëntal Foods Trading versus Euroopa Ühenduste Komisjon
   (Kohtuasi C-38/07)
   (2007/C 82/32)
   Kohtumenetluse keel: hollandi
   Pooled
   
      Apellant: Heuschen & Schrouff Oriëntal Foods Trading (esindaja: advokaat H. de Bie)
   
      Teine menetluspool: Euroopa Ühenduste Komisjon
   Apellandi nõuded
   
               —
            
            
               Tühistada Esimese Astme Kohtu (kolmas koda) 30. novembri 2006. aasta otsus kohtuasjas T-382/04;
            
         
               —
            
            
               tühistada Euroopa Komisjoni 17. juuni 2004. aasta otsus (REM 19/2002), milles komisjon leidis, et tollimaksu vähendamine ei ole konkreetsel juhul õigustatud;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Apellant vaidlustab kohtuotsuse järgmistel põhjustel:
   
                
            
            
               Tolliseadustiku (1) artikli 239 ja komisjoni määruse (EMÜ) nr 2454/93 (2) (rakendusmäärus) artiklite 899-909 rikkumine ning Esimese Astme Kohtu seisukohtade ebapiisav põhjendus või vähemalt põhjendus, mis neid seisukohti ei kinnita.
            
         
                
            
            
               Veaga seoses tehtud test, apellandi ametialane kogemus ja sellega kaasnev hoolsus viivad järeldusele, et tollimaksu tuli vähendada. Esimese Astme Kohus rajas oma otsuse alusetult eeldusele, et selles kohtuasjas kohaldatavad õigusnormid seoses nn riisipaberi klassifitseerimisega tariifi- ja statistikanomenklatuuris ning ühises tollitariifistikus nõukogu määruse (EMÜ) nr 2658/87 (3) alusel ei olnud keeruline. Apellant vaidlustab Esimese Astme Kohtu, komisjoni ja Madalmaade tolli poolt kindlaks määratud küpsetamata riisipaberi klassifikatsiooni. Ta väidab, et Esimese Astme Kohus tegi vea, järeldades, et Heuschen & Schrouff'il oli impordi ja ekspordi alal laialdane ametialane kogemus. Sellega seoses kvalifitseeris Esimese Astme Kohus Heuschen & Schrouff'i kogemustega ettevõtjaks, kes on impordi- ja ekspordiformaalsustes vilunud. Vaidlustatud kohtuotsuses esitas Esimese Astme Kohus Heuschen & Schrouff'i hoolsuskohustusega seoses ülemäära kõrgeid nõudmisi isegi juhul, kui ta oleks olnud kogemustega ettevõtja. Lisaks seostas Esimese Astme Kohus Heuschen & Schrouff'i vääralt otsese esindajaga, kelle ta oli palganud.
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).
   
      (2)  Komisjoni 2. juuli 1993. määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3).
   
      (3)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382).